cyanic-selkie/wikianc huggingface dataset:
Enonvesi (Enonkoski)
Enonvesi on pääosin Enonkoskella sijaitseva, Saimaaseen kuuluva iso järvi Vuoksen päävesistössä Pyyveden ja Haukiveden välillä. Enonveteen laskee Hanhivirrassa Pyyveden kautta pääosa Oriveden ja siten myös Pielisen reitin vesistä. Heinäveden reitin vedet laskevat Kermajärven kautta Enonveden pohjoisinpaan osaan. Ylä-Enonvesi laskee järveen Enonkosken kautta. Enonvesi laskee Tappuvirran sekä nykyisin myös Oravin kanavan ja Haponlahden kanavan kautta samassa tasossa olevaan Haukiveteen.
thumb|left|Hanhivirran lossi toimii Enonveden eteläosassa. thumb|left|[[Koloveden kansallispuiston vesialueet ovat osa Enonvettä. Seutu on eräs melojien suosimista Järvi-Suomen kohteista.]] Enonvesi on sokkeloinen, koska saaria on paljon, ja monet järveen työntyvät niemetkin luovat kapeikkoja. Suurimpia saaria ovat Pyylinsaari (3152 ha), Vaajasalo (1220 ha), Sorsasalo (891 ha) ja Mäntysalo (750 ha). Paikallisesti Enonvedeksi, tai Ala-Enonvedeksi erotuksena Ylä-Enonvedestä, usein kutsutaan vain tässä laajasti käsitetyn Enonveden eteläisintä laajaa selkää Hanhivirrasta länteen. Pohjoisempana olevista kapeiden salmien erottamista ja saaristoisista vesialueista käytetään erillisiä nimityksiä, kuten Kolovesi, Heinävedenselkä ja Joutenvesi.
Vesistösuhteet
Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Heinäveden–Enonveden alueella (04.22), jonka Heinäveden–Enonveden lähialueeseen (04.221) järvi kuuluu. Järven vedenpinnan korkeus on 75,8 metriä mpy.
Wonder Girls
Wonder Girls oli eteläkorealainen popyhtye, jonka levy-yhtiönä toimi JYP Entertainment. Heidät tunnetaan muun muassa kappaleista ”So Hot”, ”Nobody” ja ”I Feel You”.
Historia
Wonder Girls julkaisi ensimmäisen singlealbuminsa The Wonder Begins ja sen musiikkikappaleen ”Irony” vuonna 2007. Hyuna jätti yhtyeen heinäkuussa 2007 ja hänen tilalleen tuli Yubin. Yhtyeen ensimmäinen studioalbumi The Wonder Years julkaistiin sen nimikkokappaleen ”Tell Me” kanssa syyskuussa, jota seurasi albumin toisen singlen ”This Fool” julkaisu.
Wonder Girls julkaisi toisen singlealbuminsa So Hot ja sen nimikkokappaleen ”So Hot” toukokuussa 2008. Lyhyen tauon jälkeen, yhtye julkaisi kappaleen ”Nobody” syksyllä 2008. Wonder Girls voitti palkinnot vuoden 2008 kappaleesta ja tyttöyhtyeestä Mnet Asian Music Awards -palkintogaalassa.
Wonder Girls oli mukana Jonas Brothersin konserttikiertueella Yhdysvalloissa kesäkuussa 2009. He julkaisivat ensimmäiset englanninkieliset versionsa kappaleista ”Nobody” ja ”Tell Me” saman vuoden kesällä. ”Nobody” sijoittui Billboard Hot 100 -listan 78. sijalle, ensimmäisenä kappaleena eteläkorealaiselta yhtyeeltä.
JYP Entertainment ilmoitti tammikuussa 2010, että Sunmi jättää yhtyeen ja hänen tilalleen tulee Hyerim. Yhtye esiintyi Sony Ericssonin lähettiläinä ja piti konsertteja eri puolilla Aasiaa. Wonder Girls piti konserttikiertueen Wonder World Tour Yhdysvalloissa, esiintyen yhteensä yli kahdessakymmenessäviidessä eri kaupungissa. Wonder Girls julkaisi singlealbuminsa ja samannimisen kappaleen ”2 Different Tears” 15. toukokuuta 2010.
Elänteen valuma-alue
Elänteen valuma-alue (vesistöaluetunnus 35.37) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 74,82 neliökilometriä. Alueen järvisyys on 15,93 %. Vesistön valuma-alueen alarajana on Tammikoski, jossa reitin vedet laskevat Ruoveden Paloveteen, joka sijaitsee Paloveden alueella (35.32).
Kolmannen jakovaiheen alueita ovat seuraavat neljä aluetta tai valuma-aluetta :
Presses universitaires de France
thumb|200px|Presses Universitaires de Francen logo vuodelta 2012 thumb|200px|Que sais-je? -kirjasarjan niteitä hyllyssä. Presses Universitaires de France tai PUF on Ranskan suurin yliopistopaino. Sen perusti Paul Angoulvent vuonna 1921.
Presses Universitaires de Francen toimi osuuskuntana vuoteen 2000. Tuolloin sen yhtiömuoto muuttui ja suurosakkaiksi tulivat muun muassa Flammarion Publishing ja vakuutusyhtiö Maaf Assurances. Vuonna 2006, toinen suuri vakuutusyhtiö Garantie Mutuelle des Fonctionnaires (GMF) hankki haltuunsa 16,4% osuuden painosta.
Lähes kaikki ranskalaiset opiskelijat tuntevat Paul Angoulventin vuonna 1941 luoman ja PUF:n julkaiseman Que sais-je? -kirjasarjan. Kokoelma perustuu 128-sivuisiin julkaisuihin, joissa asiantuntijat kirjoittavat tietyistä aihealueista. Nykyään kokoelma kattaa liki 4 000 nimikettä noin 2 500 kirjoittajalta. Que sais-je? on näin ollen laajin painettu tietosanakirjakokoelma maailmassa. Monia sarjan nimikkeitä on käännetty jopa yli 40 kielelle. Vuoteen 2004 mennessä sarjaa oli myyty noin 160 miljoonaa kopiota.
Antti Malin
Antti Malin on helsinkiläinen Magic: The Gathering -keräilykorttipelin pelaaja. Hän voitti pelin yksilökilpailun maailmanmestaruuden Memphisissa, Yhdysvalloissa joulukuussa 2008 kukistettuaan finaalissa Jamie Parken. Malin sai voitostaan 45 000 Yhdysvaltain dollaria.
Malin on myös pitkäaikainen partioliikkeen aktiivi. Hän kuuluu Toimen Tyttöjen ja Toimen Poikien lippukuntiin ja on toiminut mm. lippukunnan taloudenhoitajana sekä Suomen Vapaan Partioryhmän keskusvaliokunnassa. Malin on opiskellut Helsingin liiketalouden ammattikorkeakoulussa.
Cubiculum
Huone oli tarkoitettu vapaille aikuisille. Palvelijoiden nukkumistiloista sanaa ei käytetty. Usein palvelijat nukkuivat cubiculumin ulkopuolella.
Siperianmuikku
Siperianmuikku (Coregonus sardinella) on siikojen sukuun kuuluva, Siperian ja Pohjois-Amerikan pohjoisosien lohikalalaji.
Siperianmuikku on pohjoiseurooppalaisen muikun (Coregonus albula) lähisukulainen ja korvaa tämän Aasian puolella. Levinneisyysalue alkaa heti Uralin takaa Karajoelta ja käsittää Pohjois-Siperian vesistöt sekä Pohjois-Amerikan pohjoiseen laskevia vesistöjä Nunavutin Bathurstiin asti. Laji esiintyy myös Tyynenmeren pohjoisosan Beringinmereen laskevissa vesissä niin Alaskan kuin Venäjän puolella.
Siperianmuikku elää suurten jokien alajuoksuilla ja suurissa järvissä sekä myös estuaarien murtovedessä. Siitä tunnetaan sekä sisävesiin rajoittuneita että vaeltavia kantoja. Kalan tyypillinen koko on 25 cm ja paino 160 g, mutta vaelluskalat voivat kasvaa lähes puolimetrisiksi.
2007 VK184
2007 VK184 on Catalina Sky Surveyn marraskuussa 2007 löytämä Maan lähelle tuleva asteroidi Apollo-asteroidien ryhmässä. Sen arvo on Torinon asteikolla 1, joten se muodostaa mahdollisen, joskin sangen epätodennäköisen uhan Maalle. 3. kesäkuuta 2048 tapahtuvan impaktin riski on yksi 2 940:sta, kun esimerkiksi runsaasti julkisuutta saaneen Apophis-asteroidin törmäysriskiksi arvioidaan nykyisin vain yksi 43 000:sta. Huomattavaa on, että yleensä Torinon asteikon arvon 1 saaneet asteroidit putoavat luokkaan 0 lähemmän tarkastelun jälkeen.
Asteroidin eksentrisyys on 0,57 ja inklinaatio 1,22°. Kiertoaika on 2,27 vuotta.
Belgian historia
Belgian historia on vuosisatojen ajan ollut sidoksissa Alankomaiden ja Luxemburgin historiaan. Nykyiset rajat maiden välille on tehty vasta 1800-luvulla. Maiden asema on muuttunut sitä mukaa, kun valta Euroopassa on vaihdellut eri tahojen käsissä antiikin Roomasta Kaarle Suurelle, Habsburgeille, Ranskaan, Saksaan ja Euroopan unioniin.
Varhainen historia
Belgian alueen asukkaat mainitaan ensimmäisen kerran vuonna 56 eaa. Julius Caesarin Gallian sodasta kertovassa kirjassa Gallian sota, jossa belgae-heimot mainitaan rohkeimmiksi kaikista gallialaisista. Rooman valtakunnan romahduksen jälkeen germaaniset heimot valtasivat Gallian 500-luvulla. Frankit perustivat merovingien valtakunnan, joka hallitsi 500-luvulta 700-luvun puoliväliin asti. Dynastian ensimmäinen kuningas, Klodvig (481–511), kääntyi vuonna 496 kristinuskoon. Viimeiset merovingikuninkaat olivat käytännössä nukkehallitsijoita, sillä valta oli vähitellen siirtynyt kuninkailta heidän major domuksilleen. Merovingeja seurasivat valtaistuimelle karolingit, major domus Pipin Heristalilaisen jälkeläiset. Ensimmäiseksi karolingikuninkaaksi itsensä huudatti vuonna 751 Pipin Heristalilaisen pojanpoika Pipin Pieni. Pipiniä puolestaan seurasi hänen poikansa Kaarle Suuri (742–814).
Keskiaika
Viikingit tekivät ryöstöretkiään Keski-Euroopassa 800- ja 900-luvulla, ja niiltä suojautumisessa paikalliset lääninherrat olivat tärkeitä. Samalla heille kertyi muutenkin valtaa. Erityisen mahtavaksi kehittyi Flanderin kreivikunta, joka kasvoi kattamaan paljon nykyistä Belgian Flanderia laajemman alueen.
1200-luvulta alkaen tekstiilien tuotanto ja muu kansainvälinen kauppa voimistuivat. Ieper, Gent, Brugge, Bryssel ja Antwerpen kehittyivät Euroopan taiteen, kulttuurin ja kaupan keskuksiksi. Vuonna 1340 Gent oli Euroopan toiseksi suurin kaupunki Pariisin jälkeen.
pienois|oikea|Brysselin Grand Placen rakennuksia. Burgundin herttuakunta hallitsi Belgian aluetta vajaan vuosisadan, mutta heidän valtakautensa oli alueen kultakautta. Filip Hyvä piti Brysseliä pääkaupunkinaan ja siksi häntä kunnioitetaan nimellä Conditor Belgii, Belgian perustaja. Tuohon aikaan perustettiin Leuvenin yliopisto, Brysseliin rakennettiin mahtava aukio Grand Place, ja taiteet kukoistivat. Bruggelainen Jan van Eyck oli yksi pohjoiseurooppalaisen varhaisrenessanssin suurista nimistä.
Habsburgit
Vuonna 1519 alue päätyi perimysten kautta Habsburgien Espanjan Kaarle I:lle. Kaarlen perillinen Filip II päätti kukistaa Alankomaiden protestantit, mikä johti itsenäisyyssotaan. Utrechtin liitossa muodostettu Seitsemän yhdistyneen alankomaan tasavalta kapinoi Espanjan valtaa vastaan.
Alankomaat itsenäistyivät kahdeksankymmenvuotisen sodan päätyttyä vuonna 1648. Flanderin ja Brabantin maakunnat, jotka käsittivät pääosan nykyisestä Belgiasta, jäivät kuitenkin edelleen Espanjan alaisuuteen, ja niistä käytettiin tämän jälkeen nimeä Espanjan Alankomaat, kunnes ne vuonna 1713 joutuivat Itävallalle ja saivat sen mukaisesti nimen Itävallan Alankomaat. Ranskan suuren vallankumouksen jälkeen Napoleon valloitti Belgian ja Alankomaat ja liitti ne Ranskaan vuonna 1795. Napoleonin häviön jälkeen järjestetyssä Wienin kongressissa Alankomaista, Belgiasta ja Luxemburgista muodostettiin vuonna 1815 yhtenäinen Alankomaiden kuningaskunta. Sen kuninkaaksi tuli Vilhelm I. Yhdistyminen aiheutti belgialaisissa tyytymättömyyttä ja sarjan kapinoita.
Itsenäisyys
pienois|oikea|[[Egide Charles Gustave Wappers: Belgian vuoden 1830 vallankumouksen episodi, 1834, taidemuseossa Brysselissä.]] Elokuussa 1830 belgialaiset kapinoivat Ranskan sotajoukkojen avustuksella. Kapinassa katolilaiset ja liberaalit vastustivat autoritaarista protestanttia kuningasta. Lokakuun 4. päivänä vuonna 1830 väliaikainen hallitus julisti Belgian itsenäiseksi. Aluksi Belgian oli tarkoitus liittyä Ranskaan, mutta Yhdistyneen kuningaskunnan painostuksesta maahan kutsuttiin kuningas saksalaisesta Saksi-Coburg-Gothan suvusta. Lontoon konferenssi hyväksyi Alankomaiden ja Belgian erottamisen kesäkuussa 1831. Kuningas Leopold I astui valtaistuimelle 21. heinäkuuta 1831. Sota Alankomaita vastaan jatkui vielä vuoteen 1839, jolloin maiden välille solmittiin rauhansopimus. Uudella monarkialla oli moderni, liberaali perustuslaki, vaikkakin äänioikeus oli rajattu noin yhdelle prosentille väestöstä ja ranska oli ainoa virallinen kieli, vähemmistöasemastaan huolimatta.
Kongo tunnustettiin kuningas Leopold II:n henkilökohtaiseksi omaisuudeksi vuosien 1884–1885 Berliinin konferessissa, ja hän joutui lahjoittamaan sen Belgialle siirtomaaksi vuonna 1908. Tätä ennen oli brittiläisessä lehdistössä paljastettu Kongon raakuudet, joissa viidennes väestöstä eli kymmenen miljoonaa kongolaista oli kuollut. Leopold II kuoli 17. joulukuuta 1909. Hänen seuraajakseen nousi Albert I.
Belgian paikka Ranskan ja Saksan välissä on historian saatossa osoittautunut vaaralliseksi. Siitä huolimatta, että suur­vallat olivat vuonna 1839 tehdyllä sopimuksella taanneet Belgian pysyvän puolueetto­muuden, Saksa hyökkäsi sekä ensimmäisessä että toisessa maailmansodassa maan läpi Ranskaan. Lisäksi Belgiasta on hyvin lyhyt matka Ison-Britannian rannikolle. Tämän johdosta Yhdistynyt kuningaskunta on aina pyrkinyt varmistamaan, etteivät manner-Euroopan suurvallat saa Belgiaa haltuunsa.
Maailmansotien jälkeen
Vuonna 1960 Kongo sai itsenäisyytensä ja vuonna 1962 myös Ruanda ja Burundi itsenäistyivät.
Belgia oli mukana perustamassa Euroopan unionia ja Natoa. Bryssel on molempien järjestöjen pääkaupunki.
Kylmän sodan jälkeen
Vuoden 1993 heinäkuussa Belgiasta tuli kolmeen alueeseen ja kieliryhmään jaettu liittovaltio.
Kesäkuun 2010 parlamenttivaalien jälkeen syntyi pitkä hallituskriisi, kun vaaleissa edustajia saivat yksitoista puoluetta eikä mikään puolueista saanut yli 20 prosenttia äänistä. Hallitusneuvottelut kestivät yli puolitoista vuotta, ja ne loppuivat vasta joulukuussa 2011, kun kuningas Albert II nimitti Elio Di Rupon pääministeriksi. Belgia oli ennätyksellisen kauan ilman hallitusta.
Viisi kuukautta vuoden 2014 parlamenttivaalien jälkeen Belgiaan muodostettiin uusi hallitus lokakuussa 2014. Uusi 38-vuotias pääministeri Charles Michel oli Belgian nuorin pääministeri vuoden 1840 jälkeen. Uusi keskustaoikeistolainen hallitus korvasi edellisen pääministerin, sosialisti Elio di Rupon hallituksen. Michelin johtaman ranskankielisen liberaalipuolueen lisäksi hallituksessa oli mukana kolme flaamilaista konservatiivipuoluetta. Pääministeri Michelin hallitus hävisi parlamentin luottamuslauseäänestyksen joulukuussa 2018 ja jatkoi sen jälkeen toimitusministeristönä. Toukokuussa 2019 Belgiassa pidettiin vaalit, joiden jälkeen hallitusta ei saatu muodostettua. Marraskuussa 2019 Charles Martin aloitti uutena Eurooppa-neuvoston puheenjohtajana ja hänen seuraajakseen Belgian pääministerinä maan toimitusministeristön johdossa tuli Sophie Wilmes, joka oli Belgian ensimmäinen naispääministeri. Syyskuussa 2020 Belgian uudeksi pääministeriksi Wilmesin tilalle tuli flaamien liberaalipuolueen johtaja Alexander De Croo.
Tommy Anders
Näyttelijäuran alku
Tommy sai ensimmäisen roolinsa vuonna 2008 elokuvasta Fucking Twinks 2, jossa hänellä on kaksi kohtausta Chad Stevensin ja Tristan Sommersin kanssa. Andersin viimeisin elokuva on Tommy Anders Vol. 2, jonka jälkeen hän ei ole näytellyt.
Ilona Riipinen
Ilona Riipinen (s. 1982 Lempäälä) on suomalainen fyysikko, joka toimii ilmakehätieteen professorina Tukholman yliopistossa. Hän on ollut Helsingin yliopiston fysiikan dosentti vuodesta 2011.
Riipinen valmistui maisteriksi fysiikasta Helsingin yliopistosta vuonna 2005. Hän työskenteli tohtoriopiskelijana Helsingin yliopistossa professori Markku Kulmalan ja kumppaneiden menestyksekkäässä aerosolitutkijoiden yhteisössä. Riipinen väitteli filosofian tohtoriksi Helsingin yliopistossa fysiikasta vuonna 2008. Hänen englanninkielinen väitöskirjansa Observations on the first steps of atmospheric particle formation and growth (2008) käsitteli ilmakehän pienhiukkasten muodostumisen ja kasvun alkuvaiheita. Vuonna 2009–2011 Riipinen teki postdoc-tutkimusta Yhdysvalloissa Carnegie Mellon -yliopistossa.
Riipinen toimi apulaisprofessorina Tukholman yliopistossa vuosina 2011–2016. Vuoden 2017 alusta hänet nimitettiin ilmakehätieteiden professoriksi 34-vuotiaana. Hän on osallistunut useiden tiedemaailman arvostetuimmissa lehdissä (Nature, Science) julkaistujen alkuperäisartikkelien laatimiseen. Riipinen on ollut vuosina 2016–2019 eräs siteeratuimpia geotieteilijöitä ja kuului maailman 3 100 eniten viitatun tutkijan joukkoon (Highly Cited Researchers). Hän on saanut rahoitusta tutkimustyölleen monilta säätiöiltä ja Euroopan tutkimusneuvostolta, joka myönsi hänelle viisivuotisen Starting grantin 2011–2016 ja Consolidator grantin 2020–2025.
Olbia (Skyytia)
Olbia (, myös, ; ) eli Borysthenes (, myös ) oli antiikin aikainen kaupunki ja kaupunkivaltio (polis) Skyytiassa nykyisen Ukrainan alueella. Se sijaitsi lähellä nykyistä Parutynen kylää.
Olbia oli kreikkalainen siirtokunta, joka perustettiin luultavasti noin vuonna 647/646 eaa. Se oli 400–200 luvuilla eaa. tärkeä vilja-, kala- ja orjakaupan keskus. Se välitti myös attikalaista keramiikkaa skyyteille.
Maantiede
pienoiskuva|vasen|Olbian raunioita.
Historia
Olbia oli kreikkalainen siirtokunta, jonka perustivat Joonian Miletoksesta tulleet asuttajat arkaaisella kaudella noin vuonna 647/646 eaa. Näihin liittyi siirtokuntalaisia muista kreikkalaiskaupungeista. Paikalliset kutsuivat kaupunkiaan nimellä Olbia, kun taas muualla sitä kutsuttiin usein Skyytian tärkeimmän joen mukaan nimellä Borysthenes. Kaupungin kansalaisesta käytettiin etnonyymejä Olbiopolitēs  ja Borysthen(e)itēs.
Olbiasta tuli merkittävä kauppakaupunki sisämaahan käydyn kaupan kannalta. Sitä harjoitettiin Olbiasta pohjoiseen ja itään päin aina Keski-Aasiaan saakka. Herodotos vieraili itse kaupungissa, ja sai Skyytiaa koskevat tietonsa olbialaisilta kauppiailta. Olbian valtiomuoto perustui joonialaiseen malliin, vaikka kaupunki olikin ajoittain riippuvainen paikallisista skyytti- ja sarmaattihallitsijoista. Kaupunki oli alun perin valtiomuodoltaan aristokratia. Noin vuonna 480 eaa. valtiomuodoksi vaihtui tyrannia skyyttikuninkaiden suojeluksessa. Olbia löi omaa pronssirahaa 500-luvulta eaa. ja hopearahaa 400-luvulta eaa. lähtien. Rahoissa kaupungin nimi on aina joonialaisessa muodossa Olbie.
pienoiskuva|Olbian lyömä delfiinin muotoinen raha, 400–300-luku eaa. Toisella puolella teksti. pienoiskuva|Kuningas Akrossan Olbiassa lyöttämä raha, 100-luku eaa. Kuvituksessa [[Apollonin pää ja kithara.]] Joskus on ajateltu, että Olbia olisi liittynyt Ateenan johtamaan Deloksen meriliittoon vuoden 437 eaa. jälkeen, mutta se ei esiinny liiton verotusluetteloissa. 300-luvun eaa. alkupuolelle tultaessa kaupungin tyrannia oli korvautunut demokratialla. Kaupungissa oli neuvosto (būlē) ja kansankokous (dēmos). Olbia solmi isopoliteia-sopimuksen emäkaupunkinsa Miletoksen kanssa. 300-luvulla eaa. Olbia löi Aleksanteri Suuren ja Lysimakhoksen nimissä kultastateereita.
Kaupungin suurinta kukoistusaikaa oli 300-luku eaa. Tämän jälkeen se alkoi taantua barbaarien hyökkäysten vuoksi. 200-luvun eaa. loppupuolella Olbia soti alueelle tunkeutuneita kelttejä vastaan. Skyytit ja sarmaatit valtasivat kaupungin 100-luvulla eaa. Dion Khrysostomos, joka kävi Olbiassa, kertoo, että getit olivat tuhonneet sen noin 150 vuotta aiemmin eli noin vuonna 50 eaa., mutta että asukkaat olivat kunnostaneet kaupunkinsa. Ajan kuluessa kaupunki menetti kreikkalaisen luonteensa ja barbarisoitui.
Roomalaisella kaudella Olbiasta tuli osa Moesia inferiorin provinssia. Antoninus Pius auttoi kaupunkia taureja ja skyyttejä vastaan. Olbia löi omaa rahaa ainakin Caracallan ja Alexander Severuksen aikoihin saakka. Getit valloittivat kaupungin 300-luvulla jaa., jonka jälkeen sen historia päättyy.
Rakennukset ja löydökset
Varhaisimmat löydöt nykyiseltä Berezanin saarelta ovat 600-luvulta eaa. ja Olbian myöhemmältä paikalta 500-luvulta eaa. Jälkimmäisessä paikassa kaupunki käsitti noin 44–47 hehtaarin kokoisen, suunnilleen kolmionmuotoisen alueen. Nykyisin siitä on jäljellä eroosion vuoksi noin 33 hehtaaria. Kaupunki jakaantui alemmalla tasanteella joen rannalla olleeseen alakaupunkiin ja ylemmällä tasanteella rinteessä olleeseen akropoliihin eli yläkaupunkiin, jossa olivat agora ja tärkeimmät pyhäköt ja muut julkiset rakennukset.
pienoiskuva|Olbian raunioita. Yläkaupungin pinta-ala oli noin 16,5 hehtaaria. Sen läpi kulki pohjois-eteläsuuntainen katu. Alakaupunki kehittyi 400-luvulta eaa. lähtien. Siellä sijaitsi satama, joka on nykyisin kokonaan veden alla. Kaupunki on ollut ympäröity muurein, joiden varhaisin arkeologisesti tunnettu vaihe ajoittuu 300–200-luvuille eaa. Muureissa oli portit ainakin länsi- ja pohjoissivulla.
Agora ja keskuskorttelit
Kaupungin agora eli kauppa- ja kokoontumispaikka sijaitsi yläkaupungissa suunnilleen kaupungin kolmion keskellä. Sen pinta-ala oli noin neliömetriä. Agoran pohjoislaidalla oli 300-luvulle eaa. ajoitettu joonialaista tyyliä edustanut stoa eli pylväshalli, jonka koko oli noin 45 × 17,5 metriä. Sen ympärillä oli myös joukko muita julkisia ja kaupallisia rakennuksia, mukaan lukien kylpylällä varustettu gymnasion. Rakennuslöytöjen tai piirtokirjoitusten perusteella kaupungissa on ollut myös ekklesiasterion, dikasterion, hestiatorion ja kreikkalainen teatteri.
pienoiskuva|vasen|Agoran stoan rauniot (taustalla) sekä keskistä temenosta (etualalla). Pyhäköt
Yläkaupungissa oli kaksi suurempaa temenosta eli pyhäkköaluetta, joista niin kutsuttu keskinen (tai itäinen) temenos sijaitsi heti agoran pohjoispuolella ja niin kutsuttu läntinen temenos agorasta luoteeseen.
pienoiskuva|vasen|Keskisen temenoksen raunioita. Keskinen temenos on ollut olemassa noin vuodesta 530 eaa. lähtien. Temenoksella oli Zeukselle omistettu temppeli, joka ajoitetaan 200-luvulle eaa. ja jonka koko oli noin 13,9 × 7,7 metriä; Apollonille omistettu temppeli, joka ajoitetaan 300–100-luvuille eaa. ja jonka koko oli noin 30–35 × 16 metriä; ja toinen Apollonille omistettu joonialaistyylinen temppeli, joka ajoitetaan 400-luvulle eaa. Toinen Apollonin temppeleistä oli omistettu Apollon Delfiniokselle. Myös ainakin Athene kuului keskisen temenoksen jumaliin.
Läntinen temenos on sekin ollut olemassa 500-luvulta eaa. lähtien. Siellä oli Apollon Ietrokselle omistettu temppeli, joka ajoitetaan 500–400-luvulle eaa., sekä mahdollisesti toinen temppeli sekä stoa. Apollonin lisäksi pyhäkköalueen jumaliin kuuluivat ainakin Afrodite, Hermes ja Kybele.
Piirtokirjoitus- ja graffitolähteiden perusteella Apollonia palvottiin kaupungissa paitsi Delfinioksena ja Ietroksena myös epiteeteillä Thargelios ja Lykeios. Zeusta palvottiin epiteeteillä Eleutherios ja Soter, Artemista epiteeteillä Delfinia, Efesia ja Pythia, ja Afroditea epiteeteillä Apatura, Patroia ja Syria. Lisäksi kaupungissa oli kultit ja näin oletettavasti myös pyhäköt ainakin Demeterille ja Korelle, Dionysokselle, dioskuureille, Hekatelle, kabiireille ja Themikselle.
Roomalaisaikainen linnoitus
Roomalaisella kaudella yläkaupungin eteläosaan rakennettiin muureilla ja torneilla suojattu linnoitus, joka toimi ilmeisesti roomalaisen varuskunnan tukikohtana.
Asuinkorttelit
Asuinkortteleita on kaivettu sekä ylä- että alakaupungista. Varhaisimmat, 500-luvulle eaa. ajoitetut talot olivat yleensä pieniä ja kaksihuoneisia. Talot kehittyivät ajan kuluessa yhä suuremmiksi ja ylellisemmiksi, huipentuen alakaupungin 300–200-lukujen eaa. taloihin, joissa oli neliömäinen sisäpiha ja useita sen ympärille sijoitettuja huoneita. Osa taloista on ollut koristeltu mosaiikkilattioilla ja seinämaalauksilla.
Nekropoliita eli hauta-alueita on löydetty kaupungin länsi- ja pohjoispuolilta. Ne kattavat noin 500 hehtaarin kokoisen alueen, ja niiltä on löydetty noin hautaa. Suurin osa on maahan kaivettuja suorakulmionmuotoisia hautoja, mutta osa on hautakammioita. Lisäksi on löydetty joitakin suuria kurgan-hautoja eli tumuluksia. Suurin on niin kutsuttu Zeuksen kurgan, joka koostuu noin 14,5 metriä korkeasta ja 37 metriä halkaisijaltaan olevasta kummusta, jota kiersi pieni muuri. Toinen kurgan on niin kutsuttu Heuresibioksen ja Areten kurgan. Kummatkin ajoittuvat 100-luvulle eaa.
Maine Mariners (AHL)
Maine Mariners nimellä on toiminut kaksi erillistä jääkiekko-organisaatiota, jotka pelasivat AHL:ssa.
Olbia (Skyytia)
Rakennukset ja löydökset
Esinelöydöt
Maine Mariners (AHL)
1977–1987
Ensimmäinen Maine Mariners -niminen AHL joukkue syntyi vuonna 1977 AHL:n laajennusjoukkueena. Sen kotikaupunki oli Portland Mainen osavaltiossa ja kotihalli Cumberland County Civic Center. Joukkue pelasi Portlandissa vuoteen 1987 asti ja toimi vuosina 1977–1983 Philadelphia Flyersin ja vuosina 1983–1987 New Jersey Devilsin farmijoukkueena. Kaudelle 1987–1988 joukkue muutti New Yorkin Uticaan ja sai uudeksi nimekseen Utica Devils.
Fire Under My Feet
”Fire Under My Feet” on englantilaisen laulaja-lauluntekijän Leona Lewisin kappale, joka julkaistiin singlenä 6. kesäkuuta 2015. Single on Lewisin ensimmäinen, jonka hän julkaisi uuden levy-yhtiön, Island Recordsin alla. Kappaleen sisältävä Lewisin viides studioalbumi I Am julkaistiin syyskuussa 2015.
Mässkär
Mässkär on Pohjanmaan rannikolla Pietarsaaren edustalla sijaitseva noin 35 hehtaarin kokoinen saari. Saarella sijaitsee tunnusmajakka ja entinen luotsiasema. Mäskärin kalliot tulivat esiin maankohoamisen ansiosta ensimmäisen kerran 700 eaa. Saarella on kallioita mutta myös reheviä lehtoja. Saarta käytettiin alun perin kalastustukikohtana ja karjan laiduntamiseen. Lampaiden laiduntaminen saarella päättyi 1950-luvulla ja tämän jälkeen saarelle alettiin rakentaa kesämökkejä joita on nykyisin noin 50 kappaletta.
Fire Under My Feet
”Fire Under My Feet” kuultiin ensimmäistä kertaa radiossa 11. toukokuuta 2015. Kappaleen musiikkivideon on ohjannut Declan Whitebloom.
Pannukakkujää
thumb|Pannukakkujäitä läntisellä [[Itämeri|Itämerellä.]] Pannukakkujää (< ) on eräs jään muoto, joka esiintyy pyöreinä, litteinä levyinä, joissa on usein matala reuna.
Mässkär
Tunnusmajakka
Ensimmäinen tunnusmajakka Mässkärille pystytettiin 1700-luvun alussa. Majakka purettiin Krimin sodan aikaan. Nykyinen puinen tunnusmajakka on rakennettu 1856 samaan aikaan kun saarelle rakennettiin luotsitupa. Kuusikulmainen tunnusmajakka on punainen, katto on musta.
Luotsiasema
Vuonna 1858 rakennettu luotsitupa korvattiin 1956–1958 rakennetulla luotsiasemalla jossa toimi myös merivartioasema. Merivartioasema siirtyi pois 1991 ja vuonna 1994 myös luotsiasema siirtyi Alholmaan. Entisellä luotsiasemalla toimii nykyisin Mässkärin Luontoasema jota ylläpitää Föreningen Mässkärs lotsstation r.f.-yhdistys. Luontoasemalla on kahvila-ravintola, majoitustiloja, saunaosasto ja kokoustiloja. Luontoasemalla on vakinainen miehitys toukokuusta elokuulle, muina aikoina se on käytössä sopimuksen mukaan. Saarella on myös luontopolku opasteineen.
Viitteet
63.72806°N, 22.58389°W
Pannukakkujää
Suomen ympäristökeskuksen hydrologi Esko Kuusiston mukaan pannukakkujäitä voi muodostua lähes kaikkiin akanvirtoihin. Suuret ajelehtivat sohjolautat hajoavat veden pyörteissä pienemmiksi palasiksi, jotka alkavat kiertää itsensä ympäri ja pyöristyvät. Reunat syntyvät muihin sohjon osiin törmäämisestä. Mikäli tulee pakkanen, pyöreät sohjolevyt jäätyvät pannukakkujääksi. Kuusisto arvioi pannukakkujään eliniäksi muutamia kuukausia.
Curtiss C-46 Commando
Curtiss C-46 Commando oli yhdysvaltalainen toisen maailmansodan aikaan (1942) käyttöön tullut kuljetuslentokone. Konetyyppiä käytettiin paljon, sen tuotantomäärä oli lähes 3 200 koneyksilöä. Historiallisessa mielessä se on kuitenkin jäänyt paljolti Douglasin C-47 Skytrain -koneen varjoon kuljetuskoneena.
Curtiss C-46 Commando kykeni aseistettujen sotilasjoukkojen kuljetuksiin lento-operaatioina, muttei runkorakenteensa vuoksi kuitenkaan ilmeisesti laskuvarjojoukkojen lentopudotuksiin. Yhdysvaltojen lisäksi tyyppiä käytettiin monissa muissa maissa. Konetyyppi poistettiin Yhdysvaltain ilmavoimien palveluskäytöstä niinkin myöhään kuin vuonna 1968. C-46 Commando käytti Pratt & Whitney R-2800 -tähtimoottoreita, joita oli kaksi kappaletta. Lakikorkeus oli 8 412 m ja huippunopeus 424 km/h.
Merkittävää käyttötarkoitusta tämä konetyyppi saavutti myös siviili-ilmailussa, jossa sitä käytettiin niin rahtikoneena kuin matkustajakuljetuksiinkin. C-46 Commandon etuihin kuului sen lyhyehkö kiitoratavaatimus, 1 050 metriä. Normaali matkalentonopeus oli 330–340 km/h. Pisin kantama eli toimintamatka oli 2 620 km. Kone kykeni ottamaan 36–40 matkustajaa tai enimmillään 2 990 kg rahtia.
Olbia (Skyytia)
Rakennukset ja löydökset
Kaupungista tehtyjä esinelöytöjä on muun muassa Eremitaašissa. Niihin lukeutuu muun muassa tuotua keramiikkaa eri puolilta kreikkalaista maailmaa sekä tuontikeramiikkaa jäljitellyttä paikallista tuotantoa.
Kesalpiniat
Kesalpiniat (Caesalpinia) on hernekasveihin kuuluva puuvartissuku. Kesalpinialajit kasvavat lämpimillä alueilla eri puolilla maapalloa.
Tuntomerkit
Kesalpiniat ovat melko vaihtelevanlaisia kasveja. Ne ovat puita, pensaita, kiipeileviä ja usein melko piikkisiä köynnöksiä. Useimmat ovat ainavihantia, jotkin pudottavat lehtensä kuivan kauden ajaksi. Lehdet ovat pariliuskaisia, joskus hyvin suuria ja runsaslehdykkäisiä.
Kesalpiniat kukkivat tähkämäisin kukinnoin, jotka sijaitsevat ylimpien lehtien hangoissa. Kukinnot voivat olla hyvin näyttäviä. Terälehdet ovat väriltään enimmäkseen puna-, kelta- tai kermansävyisiä. Terälehdet ovat erillisiä toisistaan. Heteet ovat huomiota herättäviä. Siemenet sijaitsevat hernekasveille tyypillisissä paloissa.
Lajeja
Kesalpinialajien määrä on noin 70. (suomenkielisiä nimiä: )
Muutamat kesalpinialajit tunnetaan hyötykäytössä huone- tai värikasveina: värikesalpinia, brasiliankesalpinia, keltakesalpinia, riikinkukkokesalpinia ja sappankesalpinia.
Onkivesi
Onkivesi on Vuoksen vesistön Iisalmen reittiin kuuluva järvi Lapinlahden ja Kuopion kaupunkiin liittyneen entisen Maaningan kunnan alueella Pohjois-Savossa. Sen pinta-ala on 113 km², ja pinnankorkeus 84,7 m merenpinnan yläpuolella. Onkivesi saa vetensä pohjoisesta Nerkoonjärvestä Nerohvirran ja Nerkoon kanavan kautta. Muut järveen laskevat vesistöt ovat pieniä, kuten järven eteläosaan virtaava Naarvanjoki. Onkivedestä vedet laskevat etelässä Viannankosken ja Ahkiolahden kanavan kautta Kallaveden tasossa olevaan Maaninkajärveen.
Onkiveden vedenlaatu on yleisen käyttökelpoisuusluokituksen mukaan välttävä, eteläisten Karvaselän ja Niskaselän osalta tyydyttävä. Onkiveden vesi on hyvin ruskeaa ja ravinnepitoisuudeltaan rehevää. Vesistön merkittävin kuormittaja on maatalous.
Steve Kordek
Steve Kordek (26. joulukuuta 1911 – 19. helmikuuta 2012) oli yhdysvaltalainen liikemies, joka tunnetaan parhaiten flipperin keksijänä. Kordek kehitti yli sata flipperiä, joista viimeiseimmän hän suunnitteli 2003. Kordek työskenteli suunnittelijana muun muassa Goncolle, Williamsille ja Ballylle.
Kordek kuoli 19. helmikuuta 2012 satavuotiaana.
Korpilampi
Korpilampi tarkoittaa muun muassa seuraavia
Jos (täsmennyssivu)
Jos voi tarkoittaa:
Käsinsyöminen
pienoiskuva|[[Pizza on yksi suosituimmista käsin syötävistä ruoista]] Käsien käyttäminen syömiseen on maailman käytetyin syömistapa ja kädet ovat maailman käytetyin syömäväline. Länsimaissa käsin syöminen liittyy useasti pikaruoan syömiseen ja herkutteluun, esimerkiksi perunalastuilla tai makeisilla. Monissa ruokakulttuureissa käsin syöminen on pääsääntöinen tapa syödä kaikki ruoka. Monissa kulttuureissa käsinsyömisen nähdään osoittavan vieraanvaraisuutta ja se on tärkeä osa identiteettiä.
Käsien pesu
Käsin syömiseen liittyy useasti erilaisia puhtauteen liittyviä tapoja ja odotuksia. Usein odotetaan, että henkilö pesee kätensä ennen käsin syömistä. Varsinkin mikäli ruoka on jaettu useamman ihmisen kesken.
Monesti länsimaissa käsin syötäessä tarjolla on paperisia käsipyyhkeitä, jotta syöjä voi puhdistaa kätensä.
Kaakkois-Aasian maissa on monesti käsienpesupaikka ravintoloissa Keskeisessä ja eteläisessä Afrikassa sekä lähi-idssä on tapana laittaa ruokailijoiden viereen astia, jossa kädet pestään ennen ruokailua. Pesuastia oli myös yleinen käytäntö keskiajan Euroopassa.
Vasemman käden käyttö
Useissa kulttuureissa ruokaan ei ole suotavaa koskea vasemmalla kädellä, sillä vasenta kättä pidetään likaisena. Vasemman käden käyttö on kiellettyä muun muassa arabimaissa, Afrikassa ja Intiassa.
Sama käytäntö oli vallalla myös Etelä-Euroopassa aikanaan. Muinaisessa Roomassa ja Kreikassa syöjät nojasivat vasemman käden varaan, etteivät olisi koskeneet sillä ruokaan. Myös Kiinassa historiallisesti vasemman käden käyttö syömisessä oli kielletty.
Sormien ja kämmenen laittaminen ruokaan
Länsimaissa sormiruoan kastamista dippikastikkeeseen niin syvälle, että sormet menevät kastikkeeseen pidetään epäsuotavana. Länsimaisen etiketin mukaan sormiruokaa tulisi dipata kastikkeeseen vain kerran.
Sormien suuhun laittaminen
Sormien nuolemista ei yleensä pidetä soveliaana tai pidetään soveliaana vain harvoissa tilanteissa. Keskisessä ja eteläisessä Afrikassa sormien nuoleminen on soveliasta vasta sitten, kun kaikki ruokailijat ovat lopettaneet ruokailun. Kaakkois-Aasiassa maissa sormien nuoleminen on herkullisuuden merkki.
Intiassa sormien laittaminen suuhun sormilla syödessä ei ole hyväksyttyä. Tarvittaessa ruokaa tulee työntää suuhun peukalolla. Sormien nuoleminen on niin ikään Intiassa sallittua vasta ruokailun lopettamisen jälkeen.
Yhden hengen annoskoko
Länsimaissa monesti käsin syötäviä ruokia ei ole tapana jakaa, varsinkaan oman perheen ulkopuolelle. Yleensä annokset ovat mitoitettu ja tarkoitettu yhden henkilön syötäviksi, esimerkiksi syöjän voidaan odottaa syövän yksin jäätelötuuttinsa tai grillimakkaransa. Syömättä jäänyt ruoka monesti heitetään pois. Poikkeuksena, monesti ruoka on syötävää useiden mielestä, mikäli annokseen ei ole koskettu käsin, esimerkiksi koskematon pizzaviipale on monien mielestä jaettavaksi sopiva.
Ruoan jakaminen
Joissain kulttuureissa jaettava ruoka on tarkoitettu kaikille syöjille. On kohteliasta syödä sen hitaasti ja vain sen verran, että hitaammin syövät, kuten lapset, saavat myös syötyä tarpeeksi. Näissä kulttuureissa on etiketin mukaista syödä ruoka suustaan, ennen kuin ruokaa ottaa lisää käsiinsä. Ahnehtiminen nähdään ruoan varastamiseksi muilta syöjiltä.
Länsimaissa käsin syötävistä ruoista jaettavaksi on tarkoitettu useimmiten makeiset ja suolaiset herkut. On tavallista, että useampi ihminen poimii perunalastuja tai makeisia samasta pussista. Myös pizzalaatikosta monesti on soveliasta poimia oma viipaleensa.
Joissain ruokakulttuureissa käsin syötävät ruoat on tarkoitettu jaettavaksi ja yhdessä syötäväksi.
Ruoalla leikkiminen
Ruoalla leikkiminen on käsin syödessä monissa kulttuureissa etiketin vastaista.
Länsimaat
Länsimaissa, jossa käytetään pääsääntöisesti ruokailuvälineitä ruokailuun, syödään kuitenkin esimerkiksi pasteijoita, piiraita, makkaroita ja juustoja käsin. Pääruoista pizza on ollut alun perinkin sormiruokaa, samoin hotwings-kanankoivet. Yhdysvalloista lähtenyt hotdog ja hampurilainen ovat suosittuja käsin syötäväksi tarkoitettuja ruokalajeja länsimaissa. Belgiassa syödään taas vohveleita käsin. Länsimaissa sormiruokaa on tarjolla usein juhlissa, koska sen avulla syöminen on helpompaa. Myös piknikillä tavallisesti syödään ruoka käsin.
Sormin syömisen suosio on kasvanut länsimaissa viime aikoina yhä enemmän. Sormilla syömisestä on tullut trendikästä länsimaissa. Erityisen suosittuja on tullut katuruoasta, joka on sormin syötävää. Myös Helsingissä on järjestetty katuruoalle oma ruokafestivaali 2000-luvulla. Suosiota on nostanut myös lasten sormiruokailu. Siinä lapsille tarjotaan helposti sulavia ja syötäviä ruokia, joita pieni lapsi pystyy syömään itse.
Afrikka ja Lähi-itä
Käsillä syöminen on tärkeä tapa monissa muslimimaissa. Muslimikulttuureissa ruokaa on tarkoitus syödä hitaasti ja kohtuullisesti. Käsin syöminen auttaa tässä. Monesti tapana on, että talon asukkaat murtavat leivän vieraille, eikä leipää tule murtaa itse. Leivän murtaminen itse saattaa järkyttää ruoan tarjoajia.
Etiopiassa ruoka kääritään käsin injeran (eräänlainen ohutleipä) sisään syödessä ja syödään käsin.
Jotkin aavikolla asustavat arabit pesevät kätensä symbolisesti ennen syömistä hankaamalla käsiänsä hiekkaan. Beduiinit, jotka syövät vain oikealla kädellä, monesti puolittavat isoja lihoja yhteistyössä, etteivät kosketa ruokaa vasemmalla kädellä.
Berberit syövät ruokansa sormin ohutleivän kanssa. Esimerkiksi Marokon kansallisruoka Tajine on tarkoitettu käsin syötäväksi.
Keskeisessä ja eteläisessä afrikassa ruokaa syödään käsin usein taikinasta tehdyn fufu-pallon kanssa.
Aasia
Japanissa sushi syödään perinteisesti käsin.
Kaakkois-Aasian maissa, kuten Malesiassa, syömiseen käytetään vain sormenpäitä.
Vietnamissa kevätrullia syödään käsin. Myös monenlaiset friteeratut ruoat on suosittua sormiruokaa.
Intia
Intiassa ruoka syödään pääsääntöisesti aina käsin. Ruokaa on monesti tapana jakaa toisille omalta lautaselta. Tämän vuoksi kulttuurissa on välttämätöntä pestä kädet aina hyvin ennen ruokailua. Välillä ruokaa laitetaan leivän päälle syötäväksi, esimerkiksi naan-, roti- tai chapatileivän päälle, jota käytetään ruoan viemiseen suuhun.
Intiassa käsin syömisen nähdään ruokkivan vatsan lisäksi myös mieltä. Ayurvedaan uskovat näkevät sormilla syömisellä antavan positiivisia terveysvaikutuksia. Sen uskotaan asettavan kehon tasapainoon ja sillä nähdään olevan chakroja aktivoivia vaikutuksia. Ayurvedassa uskotaan, että kukin käden sormista symboloi erilaista elämän voimaa ja syödessä käsin, nämä elämänvoimat tulevat yhteen. Yleensä samalla nähdään, että käsillä syöminen saa syöjän keskittymään ruokailuun ja parantaa ruoan makua ja ruoansulatusta.
Käsinsyömisen vaikutukset
Käsinsyöminen tekee syömisestä kokonaisvaltaisempaa. Tutkimusten mukaan käsin syöminen lisää niiden ruokailijoiden kokemia aistihavaintoja ruoasta, jotka yleensä katsovat ruokaansa ennen syömistä. Ruoan koskettaminen käsin lisää tutkimusten mukaan syömisen nautintoa. Koskettaminen vaikuttaa syöjän ruokahaluun ja kokemukseen ruoan maukkaudesta. Käsin syöminen voi saada syöjän syömään enemmän ruokaa.
Jotkut näkevät, että ruoan koskettaminen käsin saa aivot ajattelemaan ruokailua ja näin aktivoi entsyymien eritystä. Toisaalta esimerkiksi Arabikulttuurissa käsin syömisen nähdään hillitsevän ahmimista.
Lapsen sormiruokailun on todettu tutkimuksissa olevan lapsen kehitykselle hyväksi, sillä lapsi oppii tällöin säätelemään omaa kylläisyydentunnettaan. Lapsen sormiruokailun myös nähdään muuttavan lapsen suhtautumista ruokaan kokeilevammaksi.
Käsin syöminen saattaa myös auttaa terveellisiä bakteereja pääsemään ruoansulatuselimistöön. Nämä saattavat auttaa ruoansulatuksessa.
Esimerkkejä käsin syötävistä ruoista
pienoiskuva|333x333px|[[Jäätelö syödään monesti käsin, tötteröstä]]
Intialainen keittiö
pienoiskuva|375x375px|Lapsi [[Mumbai ssa, Intia ssa syömässä käsin]]
Teemu Metso
Teemu Metso (s. 23. elokuuta 1985 Oulu) on suomalainen entinen jääkiekkopuolustaja. Hän oli kahden suunnan puolustaja, jonka vahvuuksiin kuului laukaus, ylivoimapelaaminen ja johtajuus. Metso pelasi kaudella 2010–2011 Oulun Kärpissä 14 SM-liigaottelua tehden yhden syöttöpisteen ja keräten kymmenen jäähyminuuttia. Suurimman osan urastaan hän pelasi kuitenkin Mestiksessä ja Ruotsin alemmissa sarjoissa.
Ura
Metso oli Oulun Kärppien kasvatti. Hän teki lokakuussa 2005 kaksivuotisen sopimuksen heidän SM-liigajoukkueensa kanssa. Metso ei kuitenkaan tehnyt sopimuksensa aikana liigadebyyttiään. Kauden 2005–2006 hän pelasi kokonaan A-nuorissa, jotka voittivat SM-hopeaa keväällä 2006. Kauden 2006–2007 Metso puolestaan pelasi Mestistä Kajaanin Hokissa. Hän siirtyi joukkueeseen syyskuussa 2006 aluksi toistaiseksi voimassa olevalla sopimuksella. Metso pelasi joukkueessa kauden loppuun ja teki runkosarjan 42 ottelussa tehot 0+4=4. Hän voitti Mestiksen-mestaruuden keväällä 2007.
Zachary Taylor
Zachary Taylor (24. marraskuuta 1784 Orangen piirikunta, Virginia – 9. heinäkuuta 1850 Washington D.C.) oli Yhdysvaltain 12. presidentti vuosina 1849–1850. Hän oli ennen presidenttikauttaan Yhdysvaltain armeijan kenraali intiaanisodissa ja Meksikon–Yhdysvaltain sodassa. Presidenttinä hänen merkittävin saavutuksensa oli orjuuden vastustaminen. Taylor kuoli kesken presidenttikauden sairastuttuaan gastroenteriittiin.
Teemu Metso
Ura
Kesäkuussa 2007 Metso teki sopimuksen Mikkelin Jukureiden kanssa. Hän voitti kauden 2007–2008 päätteeksi Mestis-pronssia ja teki jatkosopimuksen joukkueen kanssa huhtikuussa 2008. Kausi 2008–2009 oli Metsolle kolmas Mestiksessä, mutta hän teki ensimmäisen Mestis-maalinsa vasta silloin. Metsolla oli ennen Mestis-uransa avausmaalia takanaan 83 runkosarja- ja 16 playoff-ottelua. Hänen avausmaalinsa jäi kuitenkin kauden ainoaksi ja runkosarjassa syntyivät yhteensä tehot 1+5=6. Metson tehomerkintä +10 oli Jukureiden paras. Huhtikuussa 2009 hän teki taas vuoden mittaisen jatkosopimuksen Jukureiden kanssa. Vaikka Metso pelasi kaudella 2009–2010 vain 25 runkosarjaottelua, hän teki yhden kauden piste-ennätyksensä tehoilla 5+5=10.
Zachary Taylor
Nuoruus
Zachary Taylor syntyi 24. marraskuuta 1784 Orangen piirikunnassa, Virginiassa. Hänen vanhempansa, Richard ja Sarah Dabney Strother Taylor, olivat merkittäviä tupakanviljelijöitä. Taylor vietti lapsuutensa vanhempiensa tupakkaviljelmillä lähellä Louisvilleä, Kentuckyssä. Hän sai alkeellisen koulutuksen, johon kuului muun muassa maanviljelyä, ratsastusta ja musketin käyttöä.
Teemu Metso
Ura
Kaudeksi 2010–2011 Metso palasi Ouluun ja siirtyi Mestiksen nousijajoukkue Kiekko-Laserin riveihin. Hän nousi joukkueen varakapteeniksi. Metso teki SM-liigadebyyttinsä 23. syyskuuta 2010 Pelicansia vastaan. Hän keräsi debyyttiottelussaan kaksi jäähyminuuttia ja sai jääaikaa 13.47 minuuttia. Yhteensä Metso pelasi Kärpissä 14 runkosarjaottelua tehden yhden syöttöpisteen.
Zachary Taylor
Nuoruus
Taylor lähti kodistaan vuonna 1808 päästyään luutnantiksi armeijaan. Kaksi vuotta myöhemmin hän meni naimisiin Margaret Mackall Smithin kanssa. Pari sai yhteensä kuusi lasta, joista tunnettuja ovat etelävaltioiden kenraali Richard sekä etelävaltioiden presidentin Jefferson Davisin vaimo Sarah. Mentyään naimisiin hän perusti noin 800 hehtaarin maatilan lähelle Baton Rougea, Louisianassa. Useiden muiden etelävaltioiden maatilojen tapaan myös Taylor käytti maatilallaan orjia, joita oli noin 80.
Teemu Metso
Ura
Metso teki keväällä 2011 vuoden sopimuksen Ruotsin I-divisioonassa pelanneen Asplöven HC:n kanssa. Joukkue ei noussut Kvalserienin päätteeksi HockeyAllsvenskaniin, mutta sai sarjapaikan kaudeksi 2013–2014, kun Borås HC joutui väistymään sarjasta taloudellisista syistä. Metso jatkoi joukkueessa myös Allsvenskanissa, mutta hänellä oli vaikeuksia saada peliaikaa. Asplöven myikin hänet tammikuussa 2013 sarjatasoa alemmas I-divisioonan Kiruna IF:ään. Saman vuoden elokuussa Metso kertoi Twitterissä lopettavansa pelaajauransa 27-vuotiaana.
Zachary Taylor
Sotilasura
Vuoden 1812 sodan aikoihin Taylor soti intiaaneja vastaan maan länsirajalla. Hän sai johdettavakseen oman sotilasjoukkonsa Black Hawk -sodassa vuonna 1832 ja jatkoi johtotehtävissä myös toisessa seminolisodassa Floridassa vuosina 1837–1840. Kun Yhdysvallat ajautui sotaan Meksikon kanssa vuonna 1846, hänet ylennettiin prikaatikenraaliksi. Taylor voitti nopeasti Palo Alton ja Resaca de la Palman taistelut. Voittojen myötä Yhdysvaltain presidentti James Knox Polk ylensi hänet kenraalimajuriksi.
Kenraalinakin Taylor oli aina valmis osallistumaan taisteluihin rivimiestensä kanssa ja sai tästä lempinimen Old Rough and Ready. Resaca de la Palman taistelun jälkeen Taylor johti miehensä Rio Grande -joen yli ja valtasi linnoitetun Monterreyn kaupungin syyskuussa 1846. Vallattuaan kaupungin Taylor solmi kahdeksanviikkoisen aselevon meksikolaisten kanssa vastoin presidentti Polkin määräystä. Polk esti aselevon ja määräsi Taylorin luovuttamaan parhaat joukkonsa kenraali Winfield Scottille ja perääntymään tämän jälkeen Pohjois-Meksikoon. Helmikuussa 1847 Taylor kuitenkin, vastoin Polkin määräystä, marssitti joukkonsa etelään ja löi kolme kertaa suuremman meksikolaisarmeijan Buena Vistan taistelussa. Taylor voitti taistelun hyvän tykistönsä avulla.
Nousu presidentiksi
Meksikon–Yhdysvaltain sota päättyi Guadalupe Hidalgon rauhaan alkuvuodesta 1848. Sodan jälkeen Taylor ilmoittautui Whig-puolueen presidenttikandidaatiksi vain kuusi viikkoa ennen puolueen sisäisiä vaaleja. Hän voitti vaalit, ja hänestä tuli näin puolueen presidenttiehdokas. Muut ehdokkaat olivat demokraattien Lewis Cass ja Free Soil -puolueen Martin Van Buren. Taylorin kunniakas sotilasura toi hänelle ääniä pohjoisista osavaltioista, ja hänen myönteinen kantansa orjuuteen taas eteläisistä osavaltioista.
Taylorin ensimmäinen merkittävä ongelma presidenttinä oli orjuus sekä erityisesti sen leviäminen uusiin läntisiin territorioihin. Uusi orjuutta vastustava Free Soil -puolue lisäsi etelävaltioiden pelkoa siitä, että orjuutta vastustaneiden määrä lisääntyisi kongressissa ja orjuus kiellettäisiin. Samoihin aikoihin alkanut kultaryntäys toi Kaliforniaan nopeasti uusia asukkaita ja lisäsi painetta luoda alueesta virallinen osavaltio. Vaikka Taylor omisti itsekin useita orjia, hän alkoi vastustaa uusien orjuuden sallivien osavaltioiden perustamista. Tämän takia hän halusi luoda Kaliforniasta ja New Mexicosta välittömästi Yhdysvaltain osavaltiot. Useat orjuutta kannattaneet kongressiedustajat vastustivat Taylorin ehdotusta rajusti, sillä kumpikaan tulevista osavaltioista ei olisi todennäköisesti hyväksynyt orjuutta.
Helmikuussa 1850 osa eteläisistä osavaltioista uhkasi Yhdysvalloista eroamisella, jos orjuutta vastustavien osavaltioiden määrää lisättäisiin. Tästä suuttuneena Taylor ilmoitti, että hän johtaisi tarvittaessa henkilökohtaisesti armeijaa niitä osavaltioita vastaan, jotka rikkoisivat liittovaltion lakeja tai yrittäisivät erota siitä. Taylor oli yhä vastahakoisempi rauhoittelemaan eteläisiä orjanomistajia. Taylor vastusti Henry Clayn kompromissiehdotusta, jossa Kalifornia olisi saanut osavaltioaseman ja Washingtonin orjakauppa olisi kielletty, mutta samalla orjuutta kannattaneille New Mexicolle ja Utahille myönnettäisiin territorioasema.
Äkillinen kuolema ja jälkivaikutukset
thumb|Zachary Taylorin kuoltua hänen virkansa peri maan silloinen varapresidentti [[Millard Fillmore.]] Taylor osallistui 4. heinäkuuta 1850 Washington Monumentilla järjestettyyn seremoniaan, jonka aikana hän söi vain raakoja vihanneksia, kirsikoita ja maitoa. Seuraavana päivänä Taylorille tuli vakavia vatsakramppeja, ja hän kuoli akuuttiin gastroenteriittiin 9. heinäkuuta. Erään salaliittoteorian mukaan Taylorin ruoka olisi ollut myrkytettyä, mutta teoria todistettiin vääräksi, kun hänen jäännöksensä nostettiin haudasta vuonna 1991.
Taylorin kuoltua hänen seuraajakseen nousi varapresidentti Millard Fillmore, joka oli Tayloria huomattavasti myötämielisempi orjuudelle. Fillmoren tuella Henry Clayn kompromissiehdotus hyväksyttiin vain pari kuukautta Taylorin kuoleman jälkeen. Kompromissin hyväksyminen vaikutti Yhdysvaltain sisällissodan syttymiseen vuonna 1861.
Kazakstan talviolympialaisissa 2018
Kazakstan osallistui Pyeongchangin talviolympialaisiin 2018. Maata edusti 46 urheilijaa, jotka kilpailivat yhdeksässä urheilumuodossa. Urheilijoista miehiä oli 26 ja naisia 20. Ampumahiihtäjiä oli kymmenen, freestylehiihtäjiä yhdeksän sekä maastohiihtäjiä ja kaukalopikaluistelijoita seitsemän. Avajaisissa sekä päättäjäisissä joukkueen lippua kantoi kaukalopikaluistelija Abzal Ažgalijev.
Kazakstan sai ainoan mitalinsa freestylehiihdossa, jossa Julija Galyševa saavutti kumparelaskussa pronssia. Maa sijoittui kisojen mitalitilastossa 28:nneksi.